31. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 28747/771 της 6/18 Μαρτ. 1981  (ΦΕΚ Β΄ 158) Περί πειραματικών εργασιών καταπολεμήσεως εχθρών και ασθενειών της ελαιοπαραγωγής. Έχοντας υπόψη: 1.Τις διατάξεις: α)Του Ν.Δ. 3786/57 άρθρ. 7 παρ. 2 περί μέτρων προστασίας Εθνικής Ελαιοπαραγωγής. β)Του Νόμ. 400/76 «περί Υπουργικού Συμβουλίου και Υπουργείων». γ)Της κοινής αποφάσεώς μας αριθ. 47686/ 1769/ 8.6.77 με την οποία εγκρίθηκε η συνέχιση των σχετικών με το θέμα εργασιών. δ)Της κοινής αποφάσεώς μας αριθ. 155917/ 1187/2.2.80 με την οποία εγκρίθηκε η συνέχεια των πιο πάνω εργασιών και κατά το έτος 1980. 2.Πρόταση της Δ/νσεως Προστασίας Φυτών του Υπουργείου Γεωργίας, από την οποία προκύπτει η ανάγκη συνεχίσεως των εργασιών αυτών. 3.Τη συνέχιση των εργασιών του 5/ετούς Προγράμματος του Ειδικού Ταμείου Προγράμματος Αναπτύξεως του Ο.Η.Ε. και την υποχρέωση που ανάλαβε το Ελληνικό Δημόσιο να συμμετέχει στις σχετικές δαπάνες, σύμφωνα με τη συμφωνία που υπογράφηκε στις 4 Δεκ. 1969 και τροποποιήθηκε μεταγενέστερα, αποφασίζουμε: Εγκρίνουμε όπως η αριθ. 47686/1759/8.6.77 απόφασή μας ισχύσει και για το έτος 1981. 16.Κ.β.31 Ταμεία Ελιάς-Δακοκτονία 